ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της τροπολογιας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟY ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τις απαιτήσεις ασφάλισης των αερομεταφορέων και των επιχειρήσεων εκμετάλλευσης αεροσκαφών ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0234 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί της τροπολογιας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟY ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τις απαιτήσεις ασφάλισης των αερομεταφορέων και των επιχειρήσεων εκμετάλλευσης αεροσκαφώνϴ

1. Εισαγωγη

Το άρθρο 251 παράγραφος 2 τρίτο εδάφιο περίπτωση γ) της Συνθήκης ΕΚ προβλέπει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παρουσιάζει παρακάτω τη γνώμη της επί της μοναδικής τροπολογίας που πρότεινε το Ευρωπαϊκό Κοινοβούλιο.

2. Ιστορικο

- Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2002)521 τελικό - C5-0455/2002 - 2002/0234(COD)): 25 Σεπτεμβρίου 2002

- Ημερομηνία έκδοσης της γνώμης της Ευρωπαϊκής Οικονομικής και Κοινωνικής Επιτροπής: 26 Φεβρουαρίου 2003

- Ημερομηνία έκδοσης της γνώμης του Ευρωπαϊκού Κοινοβουλίου σε πρώτη ανάγνωση: 13 Μαΐου 2003

- Ημερομηνία διαβίβασης της τροποποιημένης πρότασης (COM(2003) 454 τελικό της 24.7.2003): 28 Ιουλίου 2003

- Ημερομηνία έγκρισης της κοινής θέσης του Συμβουλίου: 5 Δεκεμβρίου 2003

- Ημερομηνία διαβίβασης της ανακοίνωσης από την Επιτροπή στο Ευρωπαϊκό Κοινοβούλιο, σύμφωνα με το δεύτερο εδάφιο του άρθρου 251 παράγραφος 2 της Συνθήκης ΕΚ σχετικά με την κοινή θέση του Συμβουλίου (COM(2004) 6 τελικό): 9 Ιανουαρίου 2004.

- Ημερομηνία παραλαβής της κοινής θέσης του Συμβουλίου από το Ευρωπαϊκό Κοινοβούλιο: 9 Ιανουαρίου 2004.

3. Σκοποσ της προτασησ

Η πρόταση της Επιτροπής αποσκοπεί να καθιερώσει το νομικό πλαίσιο που θεσπίζει τους όρους ασφάλισης και τα ελάχιστα ποσά που τόσο η Κοινότητα, όσο και οι αερομεταφορείς και οι επιχειρήσεις εκμετάλλευσης αεροσκαφών τρίτων χωρών οφείλουν να τηρούν ανά πάσα στιγμή, όταν εκτελούν πτήσεις με προορισμό την Κοινότητα, εντός αυτής, εξερχόμενοι από την Κοινότητα ή όταν υπερίπτανται αυτής. Οι εν λόγω απαιτήσεις ασφάλισης πρέπει να καλύπτουν την ευθύνη τους έναντι των επιβατών, των αποσκευών, των εμπορευμάτων, του ταχυδρομείου και τρίτων.

Η εν λόγω πρόταση πρέπει να παρέχει ασφάλεια δικαίου στους κοινοτικούς και μη κοινοτικούς αερομεταφορείς και επιχειρήσεις εκμετάλλευσης αεροσκαφών και να δημιουργεί ισότιμους όρους ανταγωνισμού, διασφαλίζοντας την διαφανή, αμερόληπτη και εναρμονισμένη εφαρμογή των ελάχιστων απαιτήσεων ασφάλισης σε ολόκληρη την Κοινότητα.

4. Γνωμη της επιτροπησ επι της μοναδικησ τροπολογιασ του ευρωπαϊκου κοινοβουλιου

Στις 11 Μαρτίου το Ευρωπαϊκό Κοινοβούλιο, στη συνεδρίαση ολομελείας του, ενέκρινε μία τροπολογία με την οποία τροποποιείται η μοναδική τροπολογία επί της κοινής θέσης την οποία είχε προηγουμένως εγκρίνει η αρμόδια κοινοβουλευτική επιτροπή (η Επιτροπή Περιφερειακής Πολιτικής, Μεταφορών και Τουρισμού). Η Επιτροπή είναι σε θέση να κάνει δεκτή την εν λόγω τροπολογία.

Η τροπολογία αφορά το πεδίο εφαρμογής του κανονισμού και επηρεάζει τις απαιτήσεις ασφάλισης των μικρών αεροσκαφών κάτω των 500 kg, συμπεριλαμβανομένων των ελαφρών μηχανοκίνητων αεροσκαφών και των ανεμοπτέρων. Ακολουθεί την αρχική πρόταση της Επιτροπής και εστιάζεται στα μικρά αεροσκάφη που χρησιμοποιούνται στον αεραθλητισμό και στην αεροπορία αναψυχής (ανεμόπτερα και ελαφρά μηχανοκίνητα αεροσκάφη), τα οποία η Επιτροπή είχε αρχικά προτείνει να αποκλειστούν από το πεδίο εφαρμογής του κανονισμού. Εδράζεται στην άποψη ότι αφενός το κόστος ασφάλισης για κινδύνους πολεμικών και τρομοκρατικών ενεργειών είναι πολύ υψηλό και θα καθιστούσε τον αεραθλητισμό και την αεροπορία αναψυχής πολυδάπανη και, αφετέρου, η πιθανότητα ζημίας λόγω τέτοιων κινδύνων είναι μάλλον χαμηλή. Συνεπώς, η τροπολογία αποκλείει από το πεδίο εφαρμογής του κανονισμού τις απαιτήσεις ασφάλισης των εν λόγω αεροσκαφών για κινδύνους από πολεμικές και τρομοκρατικές ενέργειες. Για όλους τους άλλους κινδύνους, τα εν λόγω αεροσκάφη καλύπτονται από τις διατάξεις του κανονισμού.

5. Συμπερασμα

Σύμφωνα με το άρθρο 250 παράγραφος 2 της Συνθήκης ΕΚ, η Επιτροπή τροποποιεί την πρότασή της όπως εκτίθεται ανωτέρω.